open-index/open-wikipedia-markdown huggingface dataset:
Χρήστος Καρδαράς

Ο **Χρήστος Καρδαράς** (γενν. 8 Σεπτεμβρίου 1949, Ακαδημία Πλάτωνος, με καταγωγή από το Φανάρι Καρδίτσας) είναι Έλληνας πολιτικός, δήμαρχος του Αιγάλεω από την 1η Ιανουαρίου 2011 έως και την 31η Αυγούστου 2014.

## Βιογραφία
Το 1959 εγκαταστάθηκε με τους γονείς του στο Αιγάλεω. Πτυχιούχος της Ιατρικής Σχολής Αθηνών, διευθυντής στο ΙΚΑ Χαϊδαρίου και από το 2000 κάτοχος της αντίστοιχης θέσης στο ΙΚΑ Περιστερίου. Στην κοινωνική του δράση περιλαμβάνονται η συμμετοχή του σε Πολιτιστικούς Συλλόγους, στα Συνοικιακά Συμβούλια και στο Λαϊκό Πανεπιστήμιο Αιγάλεω. Ως επικεφαλής της παράταξης «Αιγάλεω-Νέα Εποχή» (που υποστηρίχθηκε από το ΠΑΣΟΚ), διεκδίκησε για πρώτη φορά το χρίσμα του δημάρχου Αιγάλεω στις δημοτικές εκλογές του 2006, αλλά ηττήθηκε από το Δ. Καλογερόπουλο. Οδήγησε την παράταξή του και στις επόμενες αυτοδιοικητικές εκλογές του 2010, όταν υπερίσχυσε του αντιπάλου του και αναδείχθηκε δήμαρχος. Κατά τη διάρκεια της θητείας του αντιμετώπισε πολλά προβλήματα λόγω της δυσμενούς κατάστασης που υπήρχε στα οικονομικά της τοπικής αυτοδιοίκησης, τα οποία δεν του επέτρεψαν να ολοκληρώσει το έργο του, προκαλώντας του σημαντική φθορά. Στις αυτοδιοικητικές εκλογές του 2014 όμως, στις οποίες διεκδίκησε την επανεκλογή του, ηττήθηκε από το Δημήτρη Μπίρμπα. Μετά την ήττα του δήλωσε ότι αποχωρεί της ενεργού πολιτικής, αντικαθιστώμενος στο νέο δημοτικό συμβούλιο από τον πρώτο επιλαχόντα δημοτικό σύμβουλο της παράταξής του, Γιάννη Περράκη.

## Παραπομπές


## Πηγές
* Βιογραφικό Χρήστου Καρδαρά 
* "''Η Κοινωνία Αξιών υποστηρίζει τον κ. Χρήστο Καρδαρά''"
* Συνέντευξη του Χρήστου Καρδαρά στο Σπύρο Τσιώλη
* «Η Αυτοδιοίκηση αγωνιά» – Ο Δήμαρχος Αιγάλεω Xρήστος Καρδαράς στην enpeiraiei.gr

Κατηγορία:Δήμαρχοι Αιγάλεω
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα
882 Σβετλάνα

Η **Σβετλάνα** (*Swetlana*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,597. Ανακαλύφθηκε το 1917 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας.

## Φυσικά χαρακτηριστικά
Η μέση διάμετρος της Σβετλάνας εκτιμάται σε 43,55 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,059.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σβετλανα
883 Ματτεράνια

Η **Ματτεράνια** (*Matterania*) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,527. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Άουγκουστ Μάττερ (August Matter), εφευρέτη της φωτογραφικής πλάκας, ιδιαίτερα χρήσιμης στην αστρονομική φωτογράφηση. Η Ματτεράνια ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Η μέση διάμετρος της Ματτεράνια εκτιμάται σε 10 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι άγνωστο. Η Ματτεράνια περιστρέφεται γύρω από τον εαυτό της μία φορά κάθε 5 ώρες και 38 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ματτερανια
884 Πρίαμος

Ο **Πρίαμος** (*Priamus*) είναι ένας μεγάλος αστεροειδής της Τρωικής Ομάδας του Δία (ακόλουθο μέλος) με απόλυτο μέγεθος (όπως ορίζεται για το Ηλιακό Σύστημα) 8,81. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από τον Πρίαμο, βασιλιά της Τροίας κατά τη διάρκεια του Τρωικού Πολέμου.

## Φυσικά χαρακτηριστικά
Η μέση διάμετρος του Πριάμου εκτιμάται σε 117,2 ± 11,0 χιλιόμετρα. Ο φασματικός τύπος του είναι άγνωστος. Είναι επίσης άγνωστο αν και με ποια περίοδο περιστρέφεται ο Πρίαμος γύρω από τον εαυτό του.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πριαμος
Τοιχογραφημένοι ναοί στην περιοχή του όρους Τρόοδος

Οι **Toιχογραφημένοι ναοί στην περιοχή του όρους Τρόοδος** είναι Μνημείο Παγκόσμιας Κληρονομιάς της UNESCO στο όρος Τρόοδος στην κεντρική Κύπρο. Αποτελείται από δέκα Βυζαντινές εκκλησίες και μοναστήρια, πλούσια διακοσμημένα με βυζαντινές και μετα-βυζαντινές αγιογραφίες:
* Εκκλησία Αγίου Νικολάου της Στέγης, στην Κακοπετριά
* Μονή Αγίου Ιωάννου του Λαμπαδιστού στον Καλοπαναγιώτη
* Παναγία Φορβιώτισσα ή Παναγία της Ασίνου στο Νικητάρι
* Παναγία του Άρακα στα Λαγουδερά
* Παναγία του Μουτουλλά στον Μουτουλλά
* Εκκλησία του Αρχαγγέλου Μιχαήλ στον Πεδουλά
* Εκκλησία Τιμίου Σταυρού στο Πελένδρι
* Παναγία Ελεούσα ή Παναγία της Ποδύθου στη Γαλάτα
* Τίμιος Σταυρός του Αγιασμάτι στην Πλατανιστάσα
* Μεταμόρφωση του Σωτήρος στο Παλαιχώρι

Αρχικά οι εννιά από τις εκκλησίες χαρακτηρίστηκαν μνημεία από την UNESCO το 1985, ενώ η εκκλησία στο Παλαιοχώρι εντάχθηκε στη λίστα το 2001.

## Φωτογραφίες

Αρχείο:Stavros_Agiasmati.JPG|Η εκκλησία του Τιμίου Σταυρού του Αγιασμάτι κοντά στο χωριό Πλατανιστάσα
Αρχείο:Church of Timios Stavros (Holy Cross) in Pelendri 06.jpg|Εκκλησία Τιμίου Σταυρού στο Πελένδρι
File:St Michael church Pedoulas Cyprus.jpg|Εκκλησία του Αρχαγγέλου Μιχαήλ


## Παραπομπές


## Εξωτερικοί σύνδεσμοι
* Cyprus, 10 Byzantine Churches, UNESCO World Heritage Sites , ταινία του Πασχάλη Παπαπέτρου στην ιστοσελίδα της Ιεράς Μητροπόλεως Μόρφου.
*Οι Toιχογραφημένοι ναοί στην περιοχή του όρους Τρόοδος στην επίσημη ιστοσελίδα της UNESCO
* Σ.Κ. Περδίκης, Εκκλησίες της Κύπρου στον κατάλογο της παγκόσμιας πολιτιστικής κληρονομιάς
* 

Κατηγορία:Ιστορία της Κύπρου
Κατηγορία:Μνημεία Παγκόσμιας Κληρονομιάς στην Κύπρο
Κατηγορία:Εκκλησίες στην Κύπρο
Κυνόδοντας

[thumb|Οι κυνόδοντες ενός [σκύλος|σκύλου κάνουν κατανοητό γιατί συσχετίζονται με τους κυνίδες.]]

Ο **κυνόδοντας** είναι είδος δοντιών των θηλαστικών ανάμεσα στους κοπτήρες και τους γομφίους. Χρησιμοποιούνται για την εξαγωγή τροφίμων από τα αρπακτικά ζώα (π.χ. γάτες). Οι κυνόδοντες έχουν πάρει το όνομά τους από τη αρχαία ελληνική λέξη *κ*ύων, ο σκύλος.

Οι κυνόδοντες έχουν έναν πολύ σημαντικό ρόλο. Αυτά τα δόντια είναι πολύ γερά, με ρίζα πολύ βαθιά (μέχρι 3 εκατοστά). Ο ρόλος τους είναι ζωτικής σημασίας κρατώντας σταθερή την τροφή κατά τις μασητικές κινήσεις στην κατανάλωση κρέατος και περιστασιακά ως όπλα. Συχνά τα μεγαλύτερα δόντια στο στόμα των θηλαστικών. Τα περισσότερα είδη που τους έχουν αναπτυχθεί κανονικά τέσσερις κατ'άτομο, δύο στην πάνω γνάθο και δύο στην κάτω και χωρίζονται σε κάθε γνάθο από τους κοπτήρες, όπως για παράδειγμα στους ανθρώπους και τα σκυλιά. Στα περισσότερα ζώα, κυνόδοντες είναι τα περισσότερο πρόσθια δόντια στο οστό της άνω γνάθου.

Κατηγορία:Δόντια
Το Κυνήγι των Μαγισσών (ταινία, 2011)

**Το Κυνήγι των Μαγισσών** (αγγλικά: *Season of the Witch*) είναι αμερικανική περιπέτεια φαντασίας, παραγωγής 2011, σε σκηνοθεσία Ντομινίκ Σένα, στην δεύτερη συνεργασία του με τον βραβευμένο με Όσκαρ Νίκολας Κέιτζ, μετά το *Σε 60 Δευτερόλεπτα* (Gone in 60 Seconds).

Τα γυρίσματα της ταινίας πραγματοποιήθηκαν στην Αυστρία, την Ουγγαρία και την Κροατία.

## Πλοκή
Ο Νίκολας Κέιτζ και ο Ρον Πέρλμαν υποδύονται δύο ιππότες που επιστρέφουν από τις Σταυροφορίες και βρίσκουν την πατρίδα τους κατεστραμμένη από την Μαύρη πανώλη. Οι άνθρωποι της εκκλησίας κατηγορούν ένα κορίτσι (Κλερ Φόι) ότι είναι μάγισσα και υπεύθυνη για την καταστροφή, και διατάζουν τους ιππότες να την μεταφέρουν σε ένα μοναστήρι, προκειμένου να διαπιστωθεί αν ειναι αθώα ή ένοχη, ώστε να απαλλαγούν από την κατάρα.

## Ηθοποιοί και Χαρακτήρες
* Νίκολας Κέιτζ στο ρόλο του *Μπίμαν του Μπλέιμπρακ*
* Ρον Πέρλμαν στο ρόλο του *Φέλσον*
* Κλερ Φόι στο ρόλο της *Άννα*
* Στίβεν Κάμπελ Μουρ στο ρόλο του *Ντέμπελζακ*
* Ρόμπερτ Σίχαν στο ρόλο του *Κέι βον Γουόλενμπαρθ*
* Ούλριχ Τόμσεν στο ρόλο του *Γιόχαν Έκαρντ*
* Στίβεν Γκρέιχαμ στο ρόλο του *Χάγκαμαρ*
* Κρίστοφερ Λι στο ρόλο του *Καρδινάλιου Ντ' Αμπρουάζ*
   
## Box Office
Με προϋπολογισμό 40.000.000 δολάρια, η ταινία άνοιξε στην τρίτη θέση με 10.612.375 δολάρια το πρώτο του σαββατοκύριακο. Οι συνολικές εισπράξεις στην Αμερική έφτασαν τα 24.827.228 δολάρια, ενώ στον υπόλοιπο κόσμο απέφερε 66.800.000 δολάρια, συγκεντρώνοντας 91.627.228 δολάρια παγκοσμίως.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Το Κυνήγι των Μαγισσών στο IMDB

Κατηγορία:Αμερικανικές ταινίες της δεκαετίας 2010
Κατηγορία:Ταινίες φαντασίας
Κατηγορία:Ταινίες του 2011
Κατηγορία:Αμερικανικές θρίλερ ταινίες δράσης
Κατηγορία:Αμερικανικές υπερφυσικές θρίλερ ταινίες
Κατηγορία:Ταινίες γυρισμένες στην Αυστρία
Κατηγορία:Ταινίες γυρισμένες στην Κροατία
Κατηγορία:Ταινίες γυρισμένες στην Ουγγαρία
Κατηγορία:Ταινίες σκοτεινής φαντασίας
Τρόπαια Αρκαδίας

Τα **Τρόπαια**, παλαιότερα γνωστά ως **Βερβίτσα**, είναι ορεινό χωριό της Γορτυνίας χτισμένο στις βορειοδυτικές πλαγιές του Μαινάλου σε υψόμετρο 747 μέτρων.

Η παλιά ονομασία (Βερβίτσα) πιθανόν προέρχεται από τη σλαβική λέξη *верба* (βέρμπα) = ιτιά  (βερμπίτσα > βερβίτσα), που σημαίνει περιοχή, όπου ευδοκιμούν οι ιτιές. Ο σύγχρονος οικισμός κτίστηκε μετά το 1449. Σήμερα αποτελούν κεφαλοχώρι της περιοχής.

Υπήρξαν έδρα του ομώνυμου δήμου, που λειτούργησε στο διάστημα 1998-2010, ενώ από το 2011 ανήκουν στον νεοσυσταθέντα Δήμο Γορτυνίας. Έχουν 506 κατοίκους, σύμφωνα με την απογραφή του 2011.

## Αξιοθέατα
Από τα αξιοσημείωτα κτίρια του χωριού είναι το πετρόκτιστο κτίριο του Δημοτικού Σχολείου. Ενδιαφέρον παρουσιάζουν η εκκλησία του Αγίου Γεωργίου, χτισμένη το 1887, και η μητρόπολη της Κοίμησης της Θεοτόκου. 
Από το υπαίθριο πέτρινο θέατρο της Κουκούλας, που αποτελεί ένα πραγματικό στολίδι με τον μοναδικό του σχεδιασμό, μπορεί κάποιος να απολαύσει τη θέα του  χωριού από ψηλά.  
Σε μικρή απόσταση από τα Τρόπαια βρίσκεται η τεχνητή λίμνη και το φράγμα του Λάδωνα.

## Δημογραφική εξέλιξη

## Διοικητικές μεταβολές
**Βερβίτσα (Αρκαδίας)**
* ΦΕΚ 16Α - 24/05/1835: Ο οικισμός ορίζεται έδρα του δήμου Θελπούσης.
* ΦΕΚ 6Α - 28/02/1859: Ο οικισμός παύει να είναι έδρα του δήμου Τροπαίων.
* ΦΕΚ 22Α - 13/06/1863: Ο οικισμός ορίζεται έδρα του δήμου Τροπαίων.
* ΦΕΚ 70Α - 29/03/1911: Ο οικισμός μετονομάζεται σε Τρόπαια.

**Τρόπαια (Αρκαδίας)**
* ΦΕΚ 70Α - 29/03/1911: Ο οικισμός προήλθε από τη μετονομασία του οικισμού Βερβίτσα.
* ΦΕΚ 252Α - 24/08/1912: Ο οικισμός αποσπάται από το δήμο Τροπαίων και ορίζεται έδρα της κοινότητας Τροπαίων.
* ΦΕΚ 244Α - 04/12/1997: Ο οικισμός αποσπάται από την κοινότητα Τροπαίων και ορίζεται έδρα του δήμου Τροπαίων.
* ΦΕΚ 87Α - 07/06/2010: Ο οικισμός αποσπάται από το δήμο Τροπαίων και προσαρτάται στο δήμο Γορτυνίας.

## Πρόσωπα
* Σπύρος Γιαννόπουλος, γιατρός και πολιτικός.
* Νίκος Ευαγγελάτος, δημοσιογράφος και παρουσιαστής ειδήσεων, από την πλευρά της μητέρας του.
* Αναγνώστης Παπαδόπουλος, πολιτικός και αγωνιστής της Επανάστασης του 1821.
* Νάντια Καραγιάννη, τραγουδίστρια.
* Μπάμπης Τσέρτος, μουσικός και τραγουδιστής.

## Παραπομπές


## Εξωτερικοί σύνδεσμοι
* 
* Πληροφορίες για τα Τρόπαια Γορτυνίας

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Ηλεκτρονικοί Μηχανικοί Ασφάλειας Εναέριας Κυκλοφορίας

Έργο και καθήκον των **Ηλεκτρονικών Μηχανικών Ασφάλειας Εναέριου Κυκλοφορίας** (ΗΜΑΕΚ) είναι η υποστήριξη των τεχνικών μέσων-ηλεκτρονικών συστημάτων απαραίτητα για  τη παροχή  των υπηρεσιών αεροναυτιλίας βασιζόμενη στις αρχές:

# Ασφάλειας
# Διαθεσιμότητας
# Αποτελεσματικότητας

Τα Ηλεκτρονικά Συστήματα  μπορεί να είναι:
*Ηλεκτρονικά Συστήματα υπηρεσίας ελέγχου περιοχής,
*Ηλεκτρονικά Συστήματα Αερολιμένων,
*Ραδιοβοηθήματα,
*Τηλεπικοινωνιακοί Σταθμοί,
*Μονάδες Ραντάρ,
*Ειδικά Συστήματα Αερολιμένων

Οι  Ηλεκτρονικοί Μηχανικοί Ασφάλειας Εναέριας Κυκλοφορίας εκτελούν καθήκοντα μηχανικών που αφορούν τη σχεδίαση, εγκατάσταση, λειτουργία, συντήρηση και επισκευή συστημάτων ελέγχου εναέριας κυκλοφορίας και αεροναυτιλίας.

Στο προεδρικό διάταγμα υπ’ αριθμόν 410/93 γίνεται αναφορά στις ιδιαίτερες ιδιότητες ενός ΗΜΑΕΚ, τα δικαιώματα αλλά και τις υποχρεώσεις του. Αναλυτικότερα το Π.Δ 410/93 παρέχει κατοχύρωση σε σχέση με τους ηλεκτρονικούς εκτός της ΥΠΑ και αποτελεί την διασφάλιση του αποκλειστικού δικαιώματος του κλάδου να επιβεβαιώνει και να πιστοποιεί την καλή λειτουργία του ηλεκτρονικού εξοπλισμού της ΥΠΑ. Αυτό επιτυγχάνεται με την άδεια ειδικότητας. Η διαδικασία για την απόκτηση άδειας ειδικότητας ξεκινά από την βασική εκπαίδευση και συνεχίζεται με την εκπαίδευση εξειδίκευσης.

Επιπλέον η ΥΠΑ φροντίζει για εκπαιδεύσεις βάση των εξελίξεων της τεχνολογίας αλλά και του κλάδου σύμφωνα με τους διεθνείς οργανισμούς  (ICAO, ECAC,EUROCONTROL,EASA),  παρακολούθηση και συμμετοχή  στις διεθνείς διεργασίες εξελίξεις της υπηρεσίας ελέγχου εναέριας κυκλοφορίας και αεροναυτιλίας.

Ο κλάδος των Η.Μ.ΑΕΚ είναι μέλος του International Federation of Air Traffic Safety Electronics Associations (IFATSEA).

## Εξωτερικοί σύνδεσμοι
* International Federation of Air Traffic Safety Electronics Associations
*https://web.archive.org/web/20180321141803/http://enhmaek.gr/
*ICAO

Κατηγορία:Επαγγέλματα
Κατηγορία:Αεροπορία
Στογιάννης Δήμου

Ο **Στογιάννης** ή **Στογιάννος** ή** Στόγιος Δήμου** ήταν οπλαρχηγός της Ελληνικής Επανάστασης του 1821 από τη Νάουσα Ημαθίας.

## Βιογραφικά στοιχεία

Ο Στογιάννος Δήμου γεννήθηκε το έτος 1789 στη Νάουσα Ημαθίας. Ήταν ο νεώτερος γιος του κλεφταρματωλού Δημήτριου Δήμου ή Καπετάν Δεληδήμου. Ο μεγαλύτερος αδελφός του Στογιάννου ήταν ο Αναστάσιος (Τάσης) Δήμου, και σκοτώθηκε κατά το Ολοκαύτωμα της Νάουσας πολεμώντας με το σώμα του Ζαφειράκη Θεοδοσίου Λογοθέτη.

## Πρώιμη δράση

Η παλαιότερη αναφορά στην πολεμική δράση του Στογιάννου Δήμου είναι του Σεπτεμβρίου του έτους 1803, όταν σε νεαρή ηλικία, μαζί με τον μεγάλο γιό του Τάσου Καρατάσου, Γιαννάκη, τον Αγγελή Γκοντύλη και άλλους 150 νέους της Νάουσας, υπό τις διαταγές του Ζαφειράκη Θεοδοσίου Λογοθέτη και τη συναρχηγία του Αγγελή Γάτσου, ενεδρεύει κατά του Βελή, γιού του Αλή Πασά στο Σέλι του Βερμίου και συνεπλέκεται σε μάχη. Αιτία αυτής της ενέδρας ήταν η προσπάθεια αναχαίτισης του Βελή και του Αλή Πασά από την ευρύτερη περιοχή της Νάουσας, δράττοντας ως αφορμή προσβλητική στάση του Βελή στον Ζαφειράκη και στην πόλη της Νάουσας.

## Ελληνική Επανάσταση του 1821

Συμμετείχε στις επιχειρήσεις της επανάστασης της Νάουσας, το 1822, επικεφαλής δύναμης 110 ανδρών. Κλήθηκε κατά την πολιορκία της Νάουσας από τα οθωμανικά στρατεύματα να φυλάξει την περιοχή από βορρά, στα περάσματα του Λουδία, στην Πράχνιανη (Άσπρο Πέλλας) και στα Μπάνια (Λουτροχώρι Πέλλας), με τους υπαρχηγούς του, Δεληγιάννη και Μιχαήλ Πιτσιάβα. Κατά το Ολοκαύτωμα της Νάουσας η σύζυγος του Στογιάννου Δήμου, Ελένη, σκοτώθηκε, ενώ τα παιδιά του Κώστας και Μαρία πουλήθηκαν σκλάβοι στη Σερβία. Μετά την καταστροφή της Νάουσας, ακολούθησε το απόσπασμα του Δημήτριου Τσάμη Καρατάσου στη Θεσσαλία, την Ήπειρο και τη νότια Ελλάδα και έλαβε μέρος σε πολλές μάχες καθ' όλη τη διάρκεια της Ελληνικής Επανάστασης . Αγνοώντας ότι τα παιδιά του Κώστας και Μαρία δεν σκοτώθηκαν κατά το Ολοκαύτωμα της Νάουσας, αλλά επιβίωσαν των συνθηκών και αργότερα επέστρεψαν ελεύθερα στην πατρίδα τους, ο Στογιάννος Δήμου έκανε δεύτερη οικογένεια στο Μεσολόγγι, την οποία έχασε επίσης, κατά τη διάρκεια της Εξόδου, με μοναδική επιζήσασα την Ελευθερία Δήμου, από τον δεύτερό του γάμο.

## Αναφορές


Κατηγορία:Αγωνιστής ελληνικής επανάστασης-επέκταση
Κατηγορία:Οπλαρχηγοί του 1821
Περικαρδίτιδα

**Περικαρδίτιδα** ονομάζεται η φλεγμονή τών δύο πετάλων του περικαρδίου (σπλαγχνικό και τοιχωματικό). Παρόλο που τα αίτια που την προκαλούν παραμένουν πολλές φορές αδιευκρίνιστα, συνήθως αποδίδονται σε αδιάγνωστες ιογενείς λοιμώξεις. Παράγοντες που συνδέονται με περικαρδίτιδα είναι επίσης η ουραιμία, η επέκταση της φλεγμονής στο έμφραγμα του μυοκαρδίου, βακτήρια, ο ρευματικός πυρετός (έμμεση βακτηριακή βλάβη - ουσιαστικά αποτελεί ανοσολογικά προκαλούμενη βλάβη), ο συστηματικός ερυθηματώδης λύκος κτλ. . Η αρχική εκδήλωση της νόσου είναι το έντονο οπισθοστερνικό άλγος, που διαφοροδιαγιγνώσκεται από το έμφραγμα του μυοκαρδίου, διότι δεν αντανακλά στον αριστερό βραχίονα και είναι διαξιφιστικό.

## Παραπομπές


Κατηγορία:Φλεγμονές
Κατηγορία:Καρδιαγγειακές παθήσεις
Κράψη Ιωαννίνων

Η **Κράψη** είναι ιστορικό χωριό του νομού Ιωαννίνων που με το διοικητική μεταρρύθμιση του 2011 ενσωματώθηκε στο Καλλικρατικό δήμο Ιωαννιτών.

Η Κράψη βρίσκεται σε απόσταση 42 χλμ. ανατολικά της πόλης των Ιωαννίνων και είναι κτισμένη σε υψόμετρο 860 μέτρα.

Η αρχική τοποθεσία ήταν στη Μεγάλη Κράψη, όμως στη συνέχεια μεταφέρθηκε χαμηλά στους πρόποδες. Στο χωριό βρίσκεται ο ιερός ναός του Αγίου Νικολάου, ο οποίος χρονολογείται από τον 16ο αιώνα.

## Διατελέσαντες πρόεδροι της Κοινότητας Κράψης
Μεταπολιτευτικά, πρόεδροι διετέλεσαν:

...
*1975 -  Ιανουάριος 1979 Απόστολος Ι. Καντζέλης (19??-1979) Ήταν πρόεδρος της Κεντρικής Ενώσεως Κτηνοτροφικών Συνεταιριστικών Οργανώσεων Ελλάδος. Απεβίωσε εν ενεργεία τον Ιανουάριο του 1979.
*1983-1986 Βασίλειος Κοντός
*1987-1994 Ηλίας Παπαγεωργίου
*1995-1998 Αθανάσιος Καντζέλης (τελευταίος κοινοτάρχης)

## Παραπομπές


Κραψη
Κατηγορία:Δήμος Ιωαννιτών
Ζουβενάλ Χαμπιαριμάνα

Ο **Ζουβενάλ Χαμπιαριμάνα** (*Juvénal Habyarimana*, 1937-1994) ήταν πρόεδρος της Δημοκρατίας της Ρουάντα από το 1973 έως το 1994. Γεννήθηκε στις 8 Μαρτίου 1937 στην πόλη Ουρούντι και σκοτώθηκε στις 6 Απριλίου 1994 όταν καταρρίφθηκε το αεροπλάνο που επέβαινε κοντά στο διεθνές αεροδρόμιο του Κιγκάλι. Κατά τη διάρκεια της προεδρίας του ευνόησε την εθνική ομάδα των Χούτου.

## Η άνοδος στην εξουσία και η διακυβέρνηση

Στις 5 Ιουλίου 1973, ενώ υπηρετούσε ως υπουργός Άμυνας, ο Χαμπιαριμάνα ανέτρεψε τον Γκρεγκουάρ Καϊμπάντα, τον πρώτο εκλεγμένο Πρόεδρο της Δημοκρατίας της Ρουάντα, και κατέλαβε την εξουσία. Διέλυσε έπίσης το κόμμα Parmehutu στο οποίο ήταν και ο ίδιος μέλος. Το 1975 ίδρυσε το κόμμα Mouvement Révolutionaire National pour le Développement ως μοναδικό νόμιμο της χώρας. Η κυβέρνηση έμεινε σχεδόν εξ ολοκλήρου σε στρατιωτικά χέρια μέχρι το 1978, όταν ένα νέο σύνταγμα εγκρίθηκε με δημοψήφισμα. Την ίδια στιγμή ο Ζουβενάλ Χαμπιαριμάνα εξελέγη πρόεδρος για πενταετή θητεία καθώς ήταν ο μοναδικός υποψήφιος. Επανεκλέχτηκε στις μονοκομματικές εκλογές το 1983 και το 1989. Το 1990 ο Χαμπιαριμάνα επέτρεψε τον σχηματισμό και άλλων κομμάτων.

## Εξέγερση
Στις αρχές της δεκαετίας του 1990 άρχισε μια ένοπλη εξέγερση κατά της κυβέρνησης Χαμπιαριμάνα όταν αντάρτες από το Πατριωτικό Μέτωπο της Ρουάντα, μια δύναμη που αποτελούταν ως επί το πλείστον από μέλη της φυλής Τούτσι ομογενών της Ρουάντα που είχαν αυτομολήσει. Ο  πόλεμος κατέληξε σε αδιέξοδο και οι δύο πλευρές άρχισαν διαπραγματεύσεις ειρήνης. Οι συνομιλίες αυτές κατέληξαν στην υπογραφή των συμφωνιών της Αρούσα, το 1993, για τη δημιουργία ενός καταμερισμού της εξουσίας.

## Δολοφονία
Στις 6 Απριλίου 1994 το ιδιωτικό τζετ του Χαμπιαριμάνα κατερρίφθη κοντά στο διεθνές αεροδρόμιο του Κιγκαλί. Εκτός του Ζουβενάλ Χαμπιαριμάνα, στο αεροπλάνο επέβαιναν ο πρόεδρος του Μπουρούντι, Σιπριάν Νταριαμιρά (Cyprien Ntaryamira), και πλήθος αξιωματούχων και διπλωματών. Οι συνθήκες της συντριβής του αεροσκάφους είναι ασαφείς. Εκείνη την εποχή τα μέσα ενημέρωσης, που αποτελούνταν κυρίως από εξτρεμιστές Χούτου, υποστήριξαν ότι το αεροπλάνο καταρρίφθηκε κατόπιν εντολής του ηγέτη του Πατριωτικόυ Μετώπου της Ρουάντα και μετέπειτα πρόεδρου της χώρας, Πολ Καγκάμε.

## Συνέπειες της δολοφονίας
Η άμεση συνέπεια της δολοφονίας του Χαμπιαριμάνα πυροδότησε ένα δολοφονικό μένος από εξτρεμιστές Χούτου από την πλειοψηφία κατά των αντιπάλων Τούτσι και των Χούτου που είχε αντιταχθεί στην κυβέρνηση. Η γενοκτονία της Ρουάντα ήταν ένα από τα χειρότερα εγκλήματα του 20ού αιώνα.

## Παραπομπές


## Εξωτερικοί σύνδεσμοι
* 
*  Το μυστήριο της πτώσης του αεροπλάνου του Χαμπιαριμάνα (αγγλικά)

Κατηγορία:Πρόεδροι της Ρουάντα
Κατηγορία:Δολοφονημένοι αρχηγοί κράτους
Σπήλαιο της Αποκάλυψης

Το **Σπήλαιο της Αποκάλυψης** βρίσκεται στην Πάτμο, στο δρόμο μεταξύ της Χώρας και της Σκάλας. Θεωρείται ότι το σπήλαιο αυτό είναι το σημείο όπου απόστολος Ιωάννης είχε τα οράματα που κατέγραψε στο βιβλίο της Αποκάλυψης. Το 1999 κηρύχθηκε Μνημείο Παγκόσμιας Κληρονομιάς από την UNESCO μαζί με την Μονή του Αγίου Ιωάννου του Θεολόγου.

## Παραπομπές


## Εξωτερικοί σύνδεσμοι
* Το Σπήλαιο της Αποκάλυψης στην επίσημη ιστοσελίδα της UNESCO

thumb|left|300px|Μωσαϊκό πάνω από την είσοδο του Σπηλαίου της Αποκάλυψης

Κατηγορία:Μνημεία Παγκόσμιας Κληρονομιάς στην Ελλάδα
Κατηγορία:Πάτμος
Κατηγορία:Καινή Διαθήκη
Κατηγορία:Αποκάλυψη του Ιωάννη
Σουκρού Σαράτζογλου

Ο **Μεχμέτ Σουκρού Σαράτζογλου** (τουρκ.:*Mehmet Şükrü Saracoğlu*, 1886 - 27 Δεκεμβρίου 1953) ήταν Τούρκος πολιτικός, ο έκτος πρωθυπουργός της Δημοκρατίας της Τουρκίας.
## Βιογραφία
Γεννήθηκε το 1886 σε περίχωρα της Σμύρνης. Ολοκληρώνοντας τις σπουδές του στη Δημόσια Σχολή του Μούλκι το 1909 διορίστηκε στη συνέχεια καθηγητής μαθηματικών στο σουλτανικό γυμνάσιο της Σμύρνης. Το 1915 μετέβη στη Γενεύη όπου και σπούδασε πολιτικές επιστήμες στην εκεί Ακαδημία. Αποφοιτώντας όταν επέστρεψε βρίσκοντας τη Σμύρνη υπό την κατοχή των Ελλήνων ξεκίνησε οργανώνοντας αγώνα αντίστασης από το Κουσάντασι μέχρι το Αϊδίνιο. Την ίδια εποχή εισήλθε στην πολιτική και το 1923 εκλέχθηκε στη Μεγάλη Συνέλευση αναπληρωτής βουλευτής της Σμύρνης.

Μετά το τέλος της Μικρασιατικής εκστρατείας ανέλαβε μέλος της επιτροπής στην υποχρεωτική ανταλλαγή πληθυσμών και στη συνέχεια διορίζεται από τον Ισμέτ Ινονού Πασά  υπουργός Οικονομικών. Το 1931 στάλθηκε στις ΗΠΑ για οικονομικά ζητήματα και αμέσως μετά στο Παρίσι για επίλυση οικονομικών θεμάτων που αφορούσαν δημόσια χρέη από της Οθωμανικής Αυτοκρατορικής περιόδου. Ένα χρόνο μετά διορίζεται υπουργός Δικαιοσύνης, θέση που διατήρησε μέχρι το 1938. Την περίοδο αυτή ο Σιουκριού Σαράτζογλου εισήγαγε πλείστες νομοθετικές μεταρρυθμίσεις εφαρμόζοντας σταθερά το μεταρρυθμιστικό έργο του Κεμάλ Ατατούρκ

Το 1938 μετά το θάνατο του Κεμάλ ανέλαβε υπουργός Εξωτερικών στη κυβέρνηση του Τζελάλ Μπαγιάρ. Με το ξέσπασμα του Β΄Παγκοσμίου Πολέμου ο Σαράτζογλου προσπάθησε να διατηρήσει πολιτική ουδετερότητας. Στις 9 Ιουλίου του 1942 ανέλαβε πρωθυπουργός και λίγους μήνες μετά θέσπισε τον περιβόητο φόρο Βαρλίκ Βεργκισί που επέφερε την οικονομική καταστροφή των μειονοτήτων της χώρας. Στις 15 Ιουνίου του 1944 ανέλαβε και το υπουργείο Εξωτερικών μετά την παραίτηση του μέχρι τότε υπουργού εξωτερικών Νουμάν Μεμετζόγλου όταν διαφώνησε ο τελευταίος στο ζήτημα της διόδου των γερμανικών πολεμικών πλοίων από τα Δαρδανέλια.

Ο Σαράτζογλου φέρεται  να δήλωσε τότε μεταξύ άλλων: «*…μολονότι η Τουρκία ήτο ουδετέρα δεν θα χρησιμοποιήσει τα επί των Στενών κυριαρχικά της δικαιώματα εναντίον των συμμάχων*». Μετά όμως από σχετική αίτηση της Αγγλίας και των ΗΠΑ (με άγνωστες άλλες πτυχές) στις 2 Αυγούστου του 1944 η Τουρκία διέκοψε τις μετά της Γερμανίας σχέσεις της.

Τον Αύγουστο του 1946 παραιτήθηκε όπου και εξελέγη πρωθυπουργός ο Ρετζέπ Πεκέρ.

Ο Σιουκριού Σαράτζογλου ήταν παντρεμένος και είχε τρία παιδιά, μιλούσε επιπλέον γαλλικά και  αγγλικά. Πέθανε στη Κωνσταντινούπολη στις 27 Δεκεμβρίου του 1953. Παράλληλα με τα καθήκοντά του υπήρξε και πρόεδρος της ποδοσφαιρικής ομάδας Φενέρμπαχτσε το στάδιο της οποίας φέρει προς τιμή του το όνομά του.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.16ος, σελ.869 - 870.

Κατηγορία:Πρωθυπουργοί της Τουρκίας
Κατηγορία:Υπουργοί Οικονομικών Υποθέσεων της Τουρκίας
Κατηγορία:Υπουργοί Εξωτερικών Υποθέσεων της Τουρκίας
Κατηγορία:Μικρασιατική Εκστρατεία
Κατηγορία:Τούρκοι βουλευτές
886 Ουασινγκτονία

Η **Ουασινγκτονία** (*Washingtonia*) είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,171. Ανακαλύφθηκε το 1917 από τον Αμερικανό αστρονόμο Τζωρτζ Χένρι Πίτερς, που παρατηρούσε από την Ουάσινγκτον, και πήρε το όνομά της από τον πρώτο Αμερικανό πρόεδρο, Γεώργιο Ουάσινγκτον.

## Φυσικά χαρακτηριστικά
Η μέση διάμετρος της Ουασινγκτονίας εκτιμάται σε 90,56 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,071. Η Ουασινγκτονία περιστρέφεται γύρω από τον εαυτό της μία φορά κάθε 9 ώρες και 4 δευτερόλεπτα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ουασινγκτονια
888 Παρύσατις

Η **Παρύσατις** (*Parysatis*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,23. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη σύζυγο του Πέρση βασιλέα Δαρείου του Β΄.

## Φυσικά χαρακτηριστικά
Η μέση διάμετρος της Παρυσάτιδος εκτιμάται σε 44,65 χιλιόμετρα. Ο φασματικός τύπος της είναι άγνωστος, ενώ η λευκαύγειά της είναι 0,139. Η Παρύσατις περιστρέφεται γύρω από τον εαυτό της μία φορά κάθε 5 ώρες και 29 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Παρυσατις
C3H5N

Ο μοριακός τύπος **C<sub>3</sub>H<sub>5</sub>N** μπορεί να αναφέρεται στα ακόλουθα 22 ισομερή θέσης:
# Προπιν-1-αμίνη με σύντομο συντακτικό τύπο CH3C &equiv; CNH2.
# Προπιν-2-αμίνη με σύντομο συντακτικό τύπο HC &equiv; CCH2NH2.
# N-μεθυλαιθιναμίνη με σύντομο συντακτικό τύπο HC &equiv; CNHCH3.
# Προπαδιεναμίνη με σύντομο συντακτικό τύπο CH2=C=CHNH2.
# Προπεν-1-ιμίνη με σύντομο συντακτικό τύπο CH3C=C=NH.
# Προπεν-2-ιμίνη με σύντομο συντακτικό τύπο CH2=CHCH=NH (σε δύο (2) γεωμετρικά ισομερή).
# N-μεθυλαιθενιμίνη με σύντομο συντακτικό τύπο CH2=C=NCH3.
# Ν-βινυλομεθανιμίνη με σύντομο συντακτικό τύπο CH2=CHN=CH2.
# Προπανονιτρίλιο με σύντομο συντακτικό τύπο CH3CH2CN.
# Προπανισονιτρίλιο με σύντομο συντακτικό τύπο CH3CH2N=C.
# Κυκλοπροπεν-1-αμίνη. 
# Κυκλοπροπεν-2-αμίνη.
# Κυκλοπροπανιμίνη
# 1,1,3-επαζωπροπάνιο ή **αζετίνη-1**.
# 1,3-επαζωπροπένιο ή **αζετίνη-2**.
# 1,2,2-επαζωπροπάνιο ή **2-μεθυλαζιρίνη-1**.
# 1,1,2-επαζωπροπάνιο ή **3-μεθυλαζιρίνη-1**.
# 1,2-επαζω-N-μεθυλαιθένιο ή **N-μεθυλαζιρίνη-2**.
# 1,2-επαζωπροπένιο-1 ή **2-μεθυλαζιρίνη-2**.
# 1,2-επαζωπροπένιο-2 ή **2-μεθυλεναζιριδίνη**.
# 1,2-επαζωκυκλοπροπάνιο.
# 1,2,3-επαζωπροπάνιο.

* Μερικά από τα παραπάνω ισομερή είναι ασταθή.

Κατηγορία:Αποσαφηνίσεις χημικών τύπων
Λίτας

Το **Λίτας** (litas) ήταν το νόμισμα της Λιθουανίας, το οποίο αντικατέστησε το Ταλόνας το 1993. Εκδιδοταν από την Τράπεζα της Λιθουανίας. Το Λίτας χρησιμοποιήθηκε ως νόμισμα της Λιθουανίας  και κατά την περίοδο 1922-1940. Την 1η Ιανουαρίου 2015 αντικαταστάθηκε από το ευρώ.

## Παραπομπές


Κατηγορία:Νομίσματα που αντικατέστησε το Ευρώ
Κατηγορία:Οικονομία της Λιθουανίας
Κλίμα Τροπικό

***Κλίμα Τροπικό*** είναι ο τίτλος του 17ου άλμπουμ της Άννας Βίσση.

Κυκλοφόρησε στις 29 Φεβρουαρίου του 1996 από τη Sony Music Greece σε Ελλάδα και Κύπρο, το οποίο έγινε διπλά πλατινένιο στην Ελλάδα φτάνοντας τα 120.000 αντίτυπα, και τριπλά πλατινένιο στη Κύπρο ξεπερνώντας τα 20.000 αντίτυπα. Το άλμπουμ περιλαμβάνει 11 νέα τραγούδια και το "Ελένη", που είχε ήδη κυκλοφορήσει, ως bonus track σε μουσική και στίχους του Νίκο Καρβέλα, με στιχουργική συμμετοχή του Απόστολου Διαβολίκη (Πάρτε Τα Όλα) και της Ναταλίας Γερμανού (Σεντόνια, Διχασμένο Κορμί).

## Track list

## Singles
* "Τρελαίνομαι (Κλίμα Τροπικό)"
* "Και Τι Έγινε"
* "Παραλύω"
* "Πάρτε τα όλα"
* "Εκατομμύρια"
* "Σεντόνια"

## Video clips

* "Τρελαίνομαι (Κλίμα Τροπικό)"
* "Και Τι Έγινε"
* "Παραλύω"
* "Πάρτε τα όλα"
* "Σεντόνια"
* "Ελένη"

## Credits

### Συντελεστές
Γιάννης Αγαπητός: μπουζούκι (στο 12)

Νίκος Βαρδής: μπάσο (στα 1, 2, 3, 4, 5, 6, 7, 8, 9, 10, 11)

Θανάσης Βασιλόπουλος: κλαρίνο (στα 2, 3, 4, 6)

Άννα Βίσση: β' φωνή (στο 8) || φωνητικά (στα 2, 6, 12)

Νίκος Καρβέλας: ενορχήστρωση || κιθάρες (στα 2, 4, 5, 6, 7, 8, 9, 10, 11, 12) || τύμπανα (στα 5, 7) || πλήκτρα, προγραμματισμός (στο 3) || φωνητικά (στα 2, 6)

Νίκος Κολιακουδάκης: Κρητική λύρα (στο 10)

Πέτρος Κούρτης: κρουστά (στα 1, 2, 4, 6, 7, 9, 10, 12)

Παναγιώτης Κυριαζής: drum programming (στο 5)

Παντελής Κωνσταντινίδης: μπουζούκι (στα 4, 8) || ούτι (στα 4, 10)

Γιάννης Λιονάκης: κιθάρες (στα 1, 2, 3, 5, 8, 10, 11, 12) || λαούτο (στο 1, 6, 7) || μπαγλαμάς (στα 8) || τζουράς (στα 1, 2, 7)

Φαίδων Λιονουδάκης: ακορντεόν (στα 7, 8, 12)

Ανδρέας Μουζάκης: τύμπανα (στα 1, 2, 3, 4, 6, 8, 9, 10, 11, 12)

Σάκης Πιλάτος: μπάσο (στο 12)

Γιώργος Τσολάκος: πλήκτρα, προγραμματισμός (στα 1, 2, 4, 5, 6, 7, 8, 9, 10, 11, 12)

### Παραγωγή
Νίκος Καρβέλας: διεύθυνση παραγωγής

Γιώργος Ράγκος (Echo studio): ηχογράφηση, μίξη

Γιάννης Ιωαννίδης (D.P.H.): mastering

Πέτρος Σιακαβέλας (D.P.H.): mastering

### Cover
Γιάννης Αγγελάκης: make up

Τάσος Βρεττός: φωτογράφος εξωφύλλου

Γιάννης Δόξας: art direction

Γιάννης Μιχαηλίδης: hair styling

## Βραβεία
Στα Βραβεία Ποπ Κορν 1996, η Άννα Βίσση κέρδισε τρία βραβεία:
* Καλύτερο Τραγούδι Ακροατών Sfera (για το τραγούδι Σεντόνια)
* Καλύτερη Ερμηνεία (για το Παραλύω)
* Καλύτερη Τραγουδίστρια

## Charts

## Δείτε επίσης
* *[[Άννα Βίσση (δισκογραφία)|Αναλυτική δισκογραφία της Άννας Βίσση]]*

## Παραπομπές


Κατηγορία:Δισκογραφία της Άννας Βίσση
Κατηγορία:Άλμπουμ του 1996
Πρωτάθλημα ποδοσφαίρου Λουξεμβούργου

Το **πρωτάθλημα ποδοσφαίρου Λουξεμβούργου ** (λουξεμβουργιανά: *Nationaldivisioun*, γαλλικά: *Division Nationale*, γερμανικά: *Nationaldivision*) ξεκίνησε το 1910 και από τότε διεξάγεται ανελλιπώς με εξαίρεση την περίοδο 1912-13 που δεν διεξήχθη πρωτάθλημα, καθώς και την περίοδο 1941-1944 που το πρωτάθλημα είχε διακοπεί λόγω του δευτέρου παγκοσμίου πολέμου. Πριν το 2006, περιελάμβανε 12 ομάδες, αλλά επεκτάθηκε στις 14 τη σεζόν 2006-07. Πλέον, στο πρωτάθλημα αγωνίζονται 16 ομάδες. Τους περισσότερους τίτλους κατέχει η Ζενές Ες η οποία έχει κατακτήσει 28 τίτλους και ακολουθούν η Φ91 Ντούντελανζ με 16 και η Σπόρα Λούξεμπουργκ με 11.

## Τίτλοι ανά έτος

## Τίτλοι ανά σύλλογο

## Εξωτερικοί σύνδεσμοι

*  RSSSF Πρωτάθλημα Λουξεμβούργου
* contra.gr Πρωτάθλημα Λουξεμβούργου

Λουξεμβουργο
Κατηγορία:Ανώτατα εθνικά ποδοσφαιρικά πρωταθλήματα
Μαλικιανές

Ο **μαλικιανές** ήταν ο Οθωμανός ιδιοκτήτης της Αθήνας επί Τουρκοκρατίας. Η κυριολεκτική σημασία της λέξης στα τουρκικά είναι "με τον τρόπο του ιδιοκτήτη". Όταν το 1475 οι Τούρκοι υπέταξαν την Αθήνα, έκαναν σύμφωνο με τους Αθηναίους. Σύμφωνα με αυτή την συμφωνία ο μαλικιανές δικαιούτο να εισπράττει τις προσόδους και τους φόρους από όλη την Αθήνα. Οι φόροι ήταν καθορισμένοι με τιμολόγιο και συμπεριλάμβαναν γεωργικά προϊόντα, σιτηρά, λάδι, βαμβάκι, ρύζι, καπνό, ζαρζαβατικά, μέλι και άλλα. Άλλους φόρους, όπως το χαράτσι, το δημοτελωνείο και το δικαστήριο δεν τα εισέπραττε ο μαλικιανές, αλλά οι γενίτσαροι, ο χαζινές και ο σεχουλισλάμης αντίστοιχα. Το αξίωμα του μαλικιανέ πουλιόταν και αγοράζονταν όπως όλα τα αξιώματα στην Οθωμανική Αυτοκρατορία. Ο Χατζή Αλής αγόρασε την ιδιοκτησία της Αθήνας στα τέλη του 18ου αιώνα αντί ενάμιση εκατομμυρίου γροσίων.

## Παραπομπές

## Πηγές
* 

Κατηγορία:Ιστορία της Αθήνας
Κιρχαντζής

Ο **Κιρχαντζίς** ή **Οσμάν μπεης Μακρής** ήταν Οθωμανός του 18ου αιώνα. Ήταν πλούσιος και είχε διοριστεί από την τουρκική εξουσία φύλακας των νησιών του Αιγαίου. Είχε μια γαλέρα και πενήντα ναύτες χριστιανούς από την Ύδρα, τις Σπέτσες, τον Πόρο και την Αίγινα, και ληστές από τη Μάνη, τα Σφακιά και τη Μάλτα. Το 1780 ή 1779 βοήθησε να εξοριστεί ο Χατζή Αλή Χασεκή, Τούρκος ιδιοκτήτης της Αθήνας, για να του πάρει την θέση και να γίνει αυτός ζαμπίτης. Δεν το κατόρθωσε όμως. Το 1782, όταν ο Χασεκή επέστρεψε από την εξορία, κακολόγησε τον Μακρή για να τον εκδικηθεί. Ο Μακρής κατέφυγε στην Κωνσταντινούπολη για να αθωωθεί. Εκεί ο Χασεκή έστειλε δυο ανθρώπους του, έπιασαν με δόλο τον Μακρή και τον έφεραν πίσω στην Αθήνα. Εκεί του έκανε εικονικό δικαστήριο που τον καταδίκασε και τον έπνιξε στην Ακρόπολη. 

## Παραπομπές

## Πηγές
* 

Κατηγορία:Ιστορία της Αθήνας
Κατηγορία:18ος αιώνας
Κατηγορία:Τουρκοκρατία
Χ (άλμπουμ)

***Χ*** είναι ο τίτλος του 21ου άλμπουμ της Άννας Βίσση και κυκλοφόρησε σε Ελλάδα και Κύπρο στις 9 Οκτωβρίου 2002 από τη Sony Music. Στην Ελλάδα έγινε διπλά πλατινένιο έχοντας ξεπεράσει τις 100,000 αντίτυπα , ενώ στην Κύπρο έγινε επίσης διπλά πλατινένιο με πωλήσεις άνω των 15,000 αντιτύπων. Στην Τουρκία έγινε Χρυσό με 100,000 πωλήσεις. Την παραγωγή του άλμπουμ ανέλαβε ο George De Angelis.

## Πληροφορίες
### Ιστορικό
Δύο χρόνια μετά το πολυπλατινένιο άλμπουμ *[[Κραυγή (άλμπουμ)|Κραυγή]]* η Άννα Βίσση επέστρεψε με το *Χ*. Πριν όμως είχε μεσολαβήσει το soundtrack της θεατρικής παράστασης *Μάλα*. Την παραγωγή και την ενορχήστρωση του άλμπουμ ανέλαβε ο διεθνούς φήμης George De Angelis, ο οποίος έχει συνεργαστεί με πολλά ονόματα της παγκόσμιας μουσικής σκηνής όπως Σερ, Μπράιαν Άνταμς, Σάρλοτ Τσερτς, Κλιφ Ρίτσαρντ, Νταϊάν Γουόρεν, Ντόνα Σάμερ, Έρος Ραματσότι, Κάιλι Μινόγκ, Pet Shop Boys, Κουίνσι Τζόουνς, Seal και Τίνα Τέρνερ. Το *Χ* ηχογραφήθηκε το καλοκαίρι του 2002 στο Λονδίνο, και κυκλοφόρησε τον Οκτώβριο της ίδιας χρονιάς. Το album κυκλοφόρησε και στην Τουρκία στις αρχές του 2003.

### Πωλήσεις και charts
Το *Χ* μπήκε απ' ευθείας στην πρώτη θέση των album charts σε Ελλάδα, Κύπρο και Τουρκία . Στην Ελλάδα έγινε Χρυσό από την πρώτη μέρα της κυκλοφορίας του και πλατινένιο σε τρεις μέρες . Τις πρώτες 7 μέρες τις κυκλοφορίας του ξεπέρασε τις 70,000 αντίτυπα και η επιτυχία του αυτή αναφέρθηκε και από το δίκτυο CNN . Τον Φεβρουάριο του 2003 έγινε διπλά πλατινένιο ξεπερνώντας τις 100.000 αντίτυπα, ενώ τελικά ξεπέρασε τις 120.000 αντίτυπα. Τον Σεπτέμβριο του 2003 ξαναμπήκε στο top 15 των ελληνικών album charts . Στην Κύπρο το *Χ* έγινε πλατινένιο την πρώτη εβδομάδα της κυκλοφορίας του και διπλά πλατινένιο τον Απρίλιο του 2003 . Στην Τουρκία ο δίσκος έγινε χρυσός με 100.000 πωλήσεις  συνολικά ο δίσκος Χ πούλησε 235.000 αντίτυπα.

### Στίχοι και μουσική
Ο δίσκος περιλαμβάνει 12 τραγούδια σε μουσική και στίχους του Νίκου Καρβέλα, με στιχουργική συμμετοχή της Ναταλίας Γερμανού στο τραγούδι *Μαρτύριο*, το οποίο είναι ντουέτο με τον Γιάννη Πάριο.

## Tracklist
#  "Τάσεις Αυτοκτονίας"
#  "Χ"
#  "Σε Ζηλεύω"
#  "Μαρτύριο"
#  "Συγχαρητήρια"
#  "Πάει Tέλειωσε"
#  "Τυφλή Εμπιστοσύνη"
#  "Τα Rαδιόφωνα"
#  "Έκπληξη"
#  "Αϋπνίες"
#  "Πες Το Ξανά"
#  "Χρόνια Πολλά"

## Singles
* Τάσεις Αυτοκτονίας
* Μαρτύριο
* Πες Το Ξανά
* Συγχαρητήρια
* Τυφλή Εμπιστοσύνη
* Σε Ζηλεύω

## Βίντεο κλιπ
Δύο τραγούδια οπτικοποιήθηκαν από το Χ. Το *Τάσεις Αυτοκτονίας* και το *Πες Το Ξανά*.

## Βραβεία
Στην 2η Απονομή των Βραβείων Αρίων το 2003 η Άννα Βίσση κέρδισε το βραβείο Καλύτερη Τραγουδίστρια στην κατηγορία Ποπ και Βίντεο Κλιπ της Χρονιάς για το "Τάσεις Αυτοκτονίας" σε σκηνοθεσία Γιώργου Γκάβαλου

## Charts

## Δείτε επίσης
* *[[Άννα Βίσση (δισκογραφία)|Αναλυτική δισκογραφία της Άννας Βίσση]]*

## Παραπομπές


Κατηγορία:Δισκογραφία της Άννας Βίσση
Κατηγορία:Άλμπουμ του 2002
Αλμπουκέρκη

thumb|250px
Η **Αλμπουκέρκη** (, ˈælbəkɜrkiː), είναι πόλη των ΗΠΑ, και αποτελεί τη μεγαλύτερη πόλη στην πολιτεία του Νέου Μεξικού. Αποτελεί έδρα της Κομητείας Μπερναλίλο και βρίσκεται στο κεντρικό μέρος της πολιτείας, αλληλοκαλυπτόμενη με το Ρίο Γκράντε. Ο πληθυσμός της πόλης, ανέρχεται σε 564.559 κατοίκους (σύμφωνα με την απογραφή του 2020), και βρίσκεται στην κατάταξη ως η 32η μεγαλύτερη πόλη στις ΗΠΑ. Με ένα μητροπολιτικό πληθυσμό 924.160 κατοίκων (σύμφωνα εκτιμήσεις για το 2021), η Αλμπουκέρκη είναι η 61η μεγαλύτερη μητροπολιτική περιοχή στις ΗΠΑ. 

Ο πληθυσμός της μητροπολιτικής περιοχής της Αλμπουκέρκης περιλαμβάνει την πόλη του Ρίο Ράντσο, μια από τις γρηγορότερα αναπτυγμένες πόλεις στις ΗΠΑ. Σχεδόν οι μισοί από τους ανθρώπους στο Νέο Μεξικό ζουν στην περιοχή της Αλμπουκέρκης. Το όνομα έχει ισπανική προέλευση. 

Η Αλμπουκέρκη είναι η έδρα του Πανεπιστημίου του Νέου Μεξικού (UNM), της Βάσης Αεροπορίας Κίρτλαντ, των Εθνικών Εργαστηρίων Σάντια, του Ινστιτούτου Αναπνευστικής Έρευνας Λάβλεϊς και του Εθνικού Μνημείου Πέτρογκλιφ. Τα Όρη Σάντια διατρέχουν κατά μήκος την ανατολική πλευρά της Αλμπουκέρκη, ενώ ο ποταμός Ρίο Γκράντε ρέει μέσα από την πόλη, από βορρά προς νότο. Στην περιοχή, διαδραματίζονται οι σειρές Breaking Bad και Better call Saul.

## Παραπομπές



Κατηγορία:Πόλεις του Νέου Μεξικού
Κατηγορία:Έδρες κομητειών του Νέου Μεξικού
Λουδοβίκος Σαμπέλ

Ο **Λουδοβίκος Σαμπέλ** ήταν Γάλλος φιλέλληνας, ο οποίος κατά την Ελληνική Επανάσταση του 1821 ήλθε στην επαναστατημένη Ελλάδα και έλαβε μέρος σε πολλές μάχες, ειδικά στη Ρούμελη.

Μετά την απελευθέρωση διορίστηκε διοικητής του νεοσύστατου τότε λόχου της Στρατιωτικής Σχολής Ευελπίδων στο Ναύπλιο και στη συνέχεια αρχηγός του πυροβολικού στην ίδια πόλη. Πέθανε το 1845.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 16ος, σελ. 844

Κατηγορία:Γάλλοι αγωνιστές του 1821
Κατηγορία:Έλληνες αξιωματικοί του πυροβολικού
Ελεύθερο Γρεβενών

*Για οικισμό στην Ελλάδα με το ίδιο όνομα δείτε το λήμμα: [[Ελεύθερο Ιωαννίνων]]* 

Το **Ελεύθερο** ή Ελεύθερο Α΄ είναι ορεινό χωριό των Γρεβενών σε υψόμετρο 670 μέτρα.

## Γεωγραφικά - ιστορικά στοιχεία
Το Ελεύθερο βρίσκεται στα βόρεια του νομού προς τα όρια με το νομό Κοζάνης. Απέχει 14 χλμ. βόρεια από τα Γρεβενά και 47 χλμ. νοτιοδυτικά από την Κοζάνη. Το χωριό είναι κτισμένο σε τοποθεσία κατάφυτη από από βελανιδιές και οι κάτοικοί του ασχολούνται με καλλιέργειες μαλακού σιταριού, κριθαριού και ξερικών αμπελιών. Δημιουργήθηκε από τη συνένωση μικρότερων γειτονικών οικισμών και η παλιά ονομασία του, από την εποχή της τουρκοκρατίας, ήταν *Κουτσικιότι* και με το όνομα αυτό αναφέρεται το 1918 στο ΦΕΚ 260Α-31/12/1918 να προσαρτάται στην τότε κοινότητα Τσουρχλίου. Μετονομάστηκε σε Ελεύθερον το 1927. Το χωριό σύμφωνα με το σχέδιο Καλλικράτης, μαζί με το Ελεύθερο Προσφύγων ή Ελεύθερο Β' αποτελούν τη τοπική κοινότητα Ελευθέρου που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 έχει πληθυσμό 57 κατοίκους.

## Σημείωση
Το Ελεύθερο (Ελεύθερο Α΄) μαζί με το Ελεύθερο Προσφύγων (Ελεύθερο Β') αποτελούν τον οικισμό Ελεύθερο.

## Εξωτερικοί σύνδεσμοι
*Στο Ελεύθερο Γρεβενών! από τον ιστότοπο http://www.pamegrevena.gr

## Παραπομπές


Κατηγορία:Δήμος Γρεβενών
Ελευθερο
889 Ερινύα

Η **Ερινύα** (*Erynia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,056. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τις Ερινύες της ελληνικής μυθολογίας.

## Φυσικά χαρακτηριστικά
Η Ερινύα περιστρέφεται γύρω από τον εαυτό της μία φορά κάθε 9 ώρες και 53 λεπτά. Τα υπόλοιπα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ερινυα
892 Ζεελιγκέρια

Η **Ζεελιγκέρια** (*Seeligeria*) είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,414. 

Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Γερμανού αστρονόμου Χούγκο Χανς φον Ζέελιγκερ.

## Φυσικά χαρακτηριστικά
Η μέση διάμετρος της Ζεελιγκέριας εκτιμάται σε 74,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,055. Η Ζεελιγκέρια πιθανότατα περιστρέφεται γύρω από τον εαυτό της μία φορά κάθε 30 ως 50 ώρες περίπου, μία πολύ αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζεελιγκερια
890 Βαλτράουτ

Η **Βαλτράουτ** (*Waltraut*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,438. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το όνομα ενός προσώπου (της Βαλτράουτε) στην όπερα του Ρίχαρντ Βάγκνερ *[[Το Λυκόφως των Θεών]]*.

## Φυσικά χαρακτηριστικά
Η μέση διάμετρος της Βαλτράουτ εκτιμάται σε 27,3 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,115.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλτραουτ
Ιξός

Ο **ιξός** (*Viscum album*), γνωστός και ως **γκι** ή **γκυ** (από το γαλλικό *gui*), ανήκει στην οικογένεια LORANTHACEAE (Λωρανθίδες) και είναι αειθαλές παράσιτο δέντρων, κυρίως των ελάτων, αλλά και των καστανιών. Το φυτό παράγει έναν λευκό σφαιρικό καρπό από τον οποίο εξάγεται μία κολλητική ύλη. Είναι φυτά που προτιμούν τα κρύα ή δροσερά μέρη. Μπορούν να αναπτυχθούν ακόμη και σε σκιερά μέρη ή ημισκιερές τοποθεσίες, καθώς και σε υγρά, καλά στραγγιζόμενα, γόνιμα εδάφη.

Στην αρχαιότητα θεωρούταν φαρμακευτικό βότανο, ενώ για τους Κέλτες δρυΐδες ήταν ιερό φυτό. Στις αγγλοσαξονικές χώρες στόλιζαν με αυτό τα σπίτια την περίοδο των Χριστουγέννων. Θεωρείται καλότυχο φυτό και είναι σύμβολο της αγάπης, της ειρήνης και της ευημερίας, για αυτό και επιλέγεται για στολισμό στα σπίτια. Στην Ελλάδα συνήθως το κρεμάμε στις πόρτες για να φέρει καλοτυχία και να διώχνει τη γρουσουζιά τα Χριστούγεννα και το νέο έτος.

Ιξός εννοιολογικά σημαίνει κόλλα, κολλητική ύλη, ιξεύω: πιάνω πουλιά με τη ξόβεργα και ιξευτής: ο ορνιθήρας. Η επάλειψη μιας βέργας με το πυκνόρρευστο χυμό της ανθοφορούσας ειδικά γαλατσίδας μάς δίνει μια άριστη ξόβεργα. Στη βοτανική το είδος του ιξού *[[Viscum album]]* (*Ιξός ο λευκός*, *Βίσκον το λευκόν*) παρασιτεί κυρίως στα έλατα.

## Αξιοσημείωτες αναφορές
Ο Λουκιανός τη φτώχεια την παριστάνει ως ιξώδη και ευκολόπιαστη:
*«Η πενία δ' έμπαλιν ιξώδης τε και ευλαβής (που πιάνεται εύκολα) και μυρία τά άγκιστρα εκπεφυκότα εξ άπαντος του σώματος έχουσα, ως πλησιάσαντας ευθύς έχεσθαι και μή έχειν ραδίως απολυθήναι»*.  

## Δείτε επίσης
*Ιξώδες

## Παραπομπές


## Εξωτερικοί σύνδεσμοι

*National Geographic Δεκέμβριος 2000 Ο ιξός
*Η περίεργη βιολογία του ιξού

Κατηγορία:Σανδαλιοειδή
Κατηγορία:Ελληνική χλωρίδα
Πανωραία Χατζηκώστα

Η **Πανωραία Χατζηκώστα** ή **Χατζηκώσταινα**, γνωστή με το παρατσούκλι **Ψωροκώσταινα** ή **Ψαροκώσταινα**, ήταν Ελληνίδα Μικρασιάτισσα καταγόμενη από αρχοντική οικογένεια των Κυδωνιών (Αϊβαλί). Κατέφυγε στο Ναύπλιο, μετά την καταστροφή του Αϊβαλιού από τον τουρκικό στρατό, όπου έχασε και τα τέσσερα της παιδιά και τον άντρα της, που μπήκε στην πόλη στις 2 Ιουνίου 1821 για να εκδικηθεί  την πυρπόληση τουρκικού δίκροτου στις 27 Μαΐου στην Ερεσό.

Η "Ψωροκώσταινα" καταγράφηκε στην ιστορική μνήμη, όταν, σύμφωνα με αναφορές της εποχής, προσέφερε τα ελάχιστα υπάρχοντά της στον έρανο που έλαβε χώρα στο Ναύπλιο για την ενίσχυση των πολιορκημένων του Μεσολογγίου, το 1826. Ο Ευάγγελος Δαδιώτης, αναφέρεται στην δήλωσή της: «Δεν έχω τίποτα άλλο από αυτό το ασημένιο δαχτυλίδι κι αυτό το γρόσι. Αυτά τα τιποτένια προσφέρω στο μαρτυρικό Μεσολόγγι».

Έκτοτε χρησιμοποιείται η έκφραση "Ψωροκώσταινα" που αναφέρεται στο ελληνικό κράτος ως κράτος φτωχό, που βασίζεται το περισσότερο στην εθελοντική συνδρομή και προσπάθεια των κατοίκων του παρά στη σωστή και επιστημονική οργάνωση και διαχείριση των εσόδων του .

## Παραπομπές


Κατηγορία:Εκφράσεις
Κατηγορία:Αγωνίστριες του 1821
Κατηγορία:Μικρασιατικός Ελληνισμός
Ελληνική μικρογράμματη γραφή

thumb|right|250px|Παράδειγμα μικρογράμματης γραφής
Η **ελληνική μικρογράμματη γραφή** ή **βυζαντινή γραφή** είναι μορφή της ελληνικής γραφής, η οποία τυποποιήθηκε στις αρχές του 9ου μ.Χ. Θεωρείται η σημαντικότερη εξελικτική αλλαγή στον τρόπο γραφής και την μορφή των γλύφων του ελληνικού αλφαβήτου . Αναφέρεται και ως στουδιτική γραφή, από το παλαιότερο, μέχρι σήμερα, χρονολογημένο δείγμα ελληνικής μικρογράμματης γραφής, το  Τετραβάγγελο Ουσπένσκι, στην Αγία Πετρούπολη. Το χειρόγραφο βιβλίο χρονολογείται από το 835 και προέρχεται από τη μονή Στουδίου.

Όλα σχεδόν τα σωζόμενα ελληνικά βιβλία  από τον 4ο αι. π. Χ. ως τις αρχές του 9ου αι. μ.Χ. γράφονται στη μεγαλογράμματη γραφή, η οποία προέρχεται από τη γραφή των αρχαίων επιγραφών. Η μικρογράμματη γραφή φαίνεται να εξελίχθηκε μέσα από την ανάγκη ταχείας επικοινωνίας μέσω χειρογράφων επιστολων, όπου η μορφή των γραμμάτων προσαρμόστηκε στην κίνηση της γραφής. Η αλλαγή τών μορφών των γραμμάτων  συστηματοποιήθηκε κατά τη διάρκεια των πρώτων αιώνων του Βυζαντίου και στη συνέχεια υιοθετήθηκε ως γραφή των βιβλίων . Η μικρογράμματη γραφή συνδυάζεται και συνυπάρχει με την μεγαλογράμματη, η οποία παραμένει ως στοιχείο έμφασης στους τίτλους, στα αρχιγράμματα και ενίοτε μέσα στο κείμενο και επηρεάζει ανάλογα τη μικρογράμματη. Η σύγχρονη ελληνική γραφή προέρχεται από την τυπογραφική τυποποίηση της μικρογράμματης του 9ου αι., σε συνδυασμό με τα κεφαλαία της αρχαιότερης μεγαλογράμματης.

## Παραπομπές




*
Κατηγορία:Συστήματα γραφής
Κατηγορία:Βυζαντινή γραμματεία
Γλύφος

**Γλύφος** ονομάζεται η μορφή ενός γράμματος ή συμβόλου στην γλωσσολογία και την τυπογραφική ορολογία. Πρωτοχρησιμοποιήθηκε στην Αγγλική το 1727 ως όρος της τυπογραφίας (*Glyph*), ως δάνειο του γαλλικού όρου *glyphe* που προέρχεται από την ελληνική λέξη *γλυφή* (σκάλισμα, χάραγμα), εξ ου και *[[Ιερογλυφικά]]*.

## Εξωτερικοί σύνδεσμοι
* Luc Devroye Εκτενής λίστα σχετικά με την Τυπογραφία (πάνω από 100 διαφορετικές κατηγορίες) - Συγκέντρωση και ταξινόμηση  των στοιχείων από: Luc Devroye.
* Counterspace: Μία ιστοσελίδα αφιερωμένη στην τυπογραφία και την ιστορία της

Κατηγορία:Γραφιστική
Κατηγορία:Γραμματοσειρές
Κατηγορία:Συστήματα γραφής
Κατηγορία:Ορολογία
Κατηγορία:Πληροφοριακά γραφήματα
Κατηγορία:Τυπογραφία
Κατηγορία:Τυπογραφία-επέκταση
Φάλαγγας

thumb|right|250px|Φάλαγγας στο Ιράν, δεκαετία του 1920
thumb|right|250px|Φάλαγγας στο Ιράν, δεκαετία του 1920

Ο **φάλαγγας** (ή και η φάλαγγα) είναι τύπος βασανιστηρίου και μέθοδος σωματικού σωφρονισμού, συνιστώμενο κυρίως σε αλλεπάλληλα χτυπήματα στα πέλματα των ποδιών.  

## Περιγραφή
Στην ελληνική γλώσσα η μέθοδος έχει λάβει ιστορικά το όνομά της από τον *φάλαγγα*, ένα ξύλο χοντρό και μακρύ σαν σκουπόξυλο, μήκους συνήθως ενός μέτρου. Στο ένα άκρο του υπήρχαν δυο τρύπες, από τις οποίες περνούσε ένα σχοινί. Με το σχοινί έδεναν τους αστραγάλους του τιμωρημένου / βασανιζόμενου, και το έστριβαν για να σφίξει. Στη συνέχεια, ο τιμωρημένος κρεμούνταν με τα πόδια ψηλά, έτσι ώστε με τις πλάτες να αγγίζει το χώμα, ενώ ορισμένες φορές περιγράφεται ότι όλο το σώμα αιωρείτο, με το κεφάλι πάνω από το έδαφος. Στην θέση αυτή ο τιμωρημένος δεχόταν αλλεπάλληλα χτυπήματα με ραβδί στις πατούσες. Οι πόνοι σε αυτό το σημείο του σώματος περιγράφονται ως αφόρητοι. Οι βασανισμένοι ήταν ανίκανοι να περπατήσουν ή να τρέξουν και αποτελούσαν έρμαια των «κυνηγών» τους. Η αγριότητα του βασανιστηρίου κυμαίνονταν από «απλές» ξυλιές, μέχρι την πλήρη εξουθένωση του κρεμασμένου ανάποδα ώσπου λιποθυμούσε ή πέθαινε. Μια πιο βάρβαρη παραλλαγή ήταν η επιβάρυνση του θώρακα του τιμωρημένου με έναν καθισμένο δεύτερο βασανιστή, ο οποίος με κάθε ξυλιά ανακαθόταν με ορμή στο στήθος του τιμωρημένου.

## Ιστορικό
Η φάλαγγα αξιοποιήθηκε ως μέθοδος σωφρονισμού από το οθωμανικό καθεστώς. Συνέχισε να χρησιμοποιείται ως τιμωρία στα σχολεία, αλλά και στις φυλακές. Σαν βασανιστήριο κρατουμένων επιβαλλόταν και στη ναζιστική Γερμανία (1933-1945). Στην Ελλάδα η φάλαγγα καταργήθηκε ως σχολική πρακτική το 1878, μα αξιοποιήθηκε κατά τον εμφύλιο πόλεμο (1946-1949) και επί της Δικτατορίας των Συνταγματαρχών (1967-1974).

Χρήση φάλαγγας για βασανισμό κρατουμένων έχει αναφερθεί όσον αφορά το καθεστώς των Ερυθρών Χμερ στην Καμπότζη (1975-1979), στη δικτατορία του Σαντάμ Χουσεΐν στο Ιράκ (1979-2003) και στην διαβόητη φυλακή πολιτικών κρατουμένων Εβίν στο Ιράν μετά από την Ιρανική Επανάσταση (1979) μέχρι και σήμερα.

## Πηγές
* 
* 
* 

Κατηγορία:Ποινές
Κατηγορία:Βασανιστήρια
Διδασκαλείον Κορυδαλέως

Το **Διδασκαλείο Κορυδαλέως** ήταν εκπαιδευτικό ίδρυμα στην Αθήνα από τον 16ο αιώνα. Ιδρυτής του και πρώτος διδάσκαλος ήταν ο Θεόφιλος ο Κορυδαλλεύς, λόγιος κληρικός. Το 1645 παρακολούθησε μαθήματα φιλοσοφίας ο Γερμανός ο Λοκρός. Μετά τον θάνατο του Κορυδαλέα, ήρθε στην Αθήνα ο Νικηφόρος Πριγγελεύς, Αθηναίος και αυτός, λόγιος. Φαίνεται ότι η σχολή δεν είχε πολλούς μαθητές. Σε Κώδικα της Βιβλιοθήκης της Μόσχας γίνεται λόγος περί πέντε μαθητών, από τους οποίους οι δύο ήταν Αθηναίοι ευγενείς. Ένας από αυτούς ήταν ο Ευγένιος Ιωαννούλης.

## Πηγές
* 

Κατηγορία:Σχολεία πρωτοβάθμιας και δευτεροβάθμιας εκπαίδευσης στην Αθήνα
Διδασκαλείον Βενιζέλων

Το **Διδασκαλείο Βενιζέλων** ήταν εκπαιδευτικό ίδρυμα στην Αθήνα από τον 17ο αιώνα. Ιδρυτής του ήταν ο Άγγελος Βενιζέλος, λόγιος κληρικός. Φαίνεται ότι δίδαξε και στην Αθήνα μετά την επάνοδό του από τη Βενετία. Άλλος δάσκαλος ήταν ο Δημήτριος Βενιζέλος, ο οποίος δίδαξε πριν φύγει για τη Ζάκυνθο το 1675, και είχε τρεις μαθητές.

## Πηγές
* 

Κατηγορία:Σχολεία πρωτοβάθμιας και δευτεροβάθμιας εκπαίδευσης στην Αθήνα